क’कराझार: सिमबोरगाव गोजौ फरायसालिनि बारग फोरोंगिरि किसर बसुमतारिया मंगलबाराव क’कराझार जौगाखां बिफाननि मावख’ एबा KDA नि खनफारेन्स न’ब्लांआव चेयरमैननि बिबानखौ रुजुनलांनो समायखिरा लायो। समायखिरा लानाय हाबाफारिखौ बि.टि.ची नोगोर जौगाखां बिफाननि टाउन आरो कानट्री प्लानिंनि नेहाथारि घरन धर बर’ बिथांआ दैदेनो। बे हाबाफारियाव नोगोर जौगाखां बिफान बि.टि.ची नि इ.एम दनेस्वर गयारि आरो गुबुन गुबुन गेदेमाफोरा बाहागो लादोंमोनो।